Referat af menighedsrådsmøde mandag d. 5. februar 2024

Helle Petersen, Kamilla Holmgren, Allan Nielsen, Lisbeth Faurum, kirkeværge Jesper Schmidt, graver Yvonne Hansen og Kasper Høyer.

Afbud fra Martin Hjøllund.

1. Snak om tro

2. Konstituering

Formand: Helle Petersen

Næstformand: Kamilla Holmgren

Kirkeværge Landet: Kamilla Holmgren

Kirkeværge Ryde: Jesper Schmidt

Kasserer: Kasper Høyer

Sekretær: Kasper Høyer

Kontaktperson: Helle Petersen

Tegningsberettigede: Helle Petersen og Kamilla Holmgren

3. Orientering v. formand

Lillejuleaften gik fint. Og tak til graverteamet for fin pyntning til jul!

M.J. Byg har repareret sætningsskader i loftet i Landet og foretaget fugninger. I forbindelse med, at vindfløjen fra spiret skal op igen, har vi fået et tilbud om tjæring af taget. Vi vil indhente flere tilbud.

Der er kommet affugtere i begge kirker, de virker fint!

Yvonne taler for, at få kameraer og rumsensorer ud af alarmsystemet i kirkerne i Ryde og Landet. Vi giver Yvonne frie hænder til at få det ændret.

Der er kommet nye kirkegårdstakster. De skal videre til gravere og kirkeværger.

Helle skal finde datoer for MUS-samtaler.

4. Regnskab, herunder

Behandling af revisors beholdningseftersyn 2023

Der var ingen bemærkninger til beholdningseftersynet.

Provstiets bemærkninger til 3. kvartalsrapport 2023

Provstiet har bemærket, at en restance fra 2. kvartal ikke var inddrevet i 3. kvartal.

I mellemtiden er næsten det hele blevet indbetalt.

Gennemgang af kvartalsrapport for 4. kvt. 2023

Gennemgået og taget til følge.

5. Igangsættelse af renoveringsprojekter

Vi skal til at have begyndt projektet med nyt tag på Ryde kirkes nordside. Helle tager kontakt til stiftet og hører om proceduren.

Vi får indhentet tilbud på maling af vinduer, og tjæring af spiret.

6. Opfølgning på APV

Der er lavet en handlingsplan for opfølgning på APV’erne, som vi følger.

Problemet med trappen til pulpituret i Ryde er ikke løst tilfredsstillende.

7. Kommende arrangementer

Vi vil gerne gå med i en markering af Kaj Munks ordinationsjubilæum.

Vi tager kirkefrokosterne op til overvejelse inden sommerferien.

8. Evt

- - -

Næste møde: onsdag den 6. marts kl. 19

Kirkesyn: tirsdag den 7. maj kl. 10, sandsynligvis